amanoisuno/poetBack huggingface dataset:
鄆州溪堂詩 韓愈 
帝奠九廛，有葉有年。有荒不條，河岱之間。及我憲考，公不飲食，以訓以徇。孰饑無食，孰呻孰歎。孰冤不問，吹之喣之，摩手拊之。箴之石之，膊而磔之。凡公四封，公作溪堂。播播流水。淺有蒲蓮，深有葭葦。公以賓燕，既歌以舞，其鼓考考。公在溪堂，公禦琴瑟。公暨賓贊，公在中流，右詩左書。無我斁遺，此邦是庥。
送張道士 韓愈 
大匠無棄材，尋尺各有施。況當營都邑，杞梓用不疑。張侯嵩高來，面有熊豹姿。開口論利害，劍鋒白差差。恨無一尺捶，為國苔羌夷。詣闕三上書，臣非黃冠師。臣有膽與氣，不忍死茅茨。又不媚笑語，不能伴兒嬉。乃著道士服，眾人莫臣知。臣有平賊策，狂童不難治。其言簡且要，陛下幸聽之。天空日月高，下照理不遺。或是章奏繁，裁擇未及斯。寧當不俟報，歸袖風披披。答我事不爾，吾親屬吾思。昨宵夢倚門，手取連環持。今日有書至，又言歸何時。霜天熟柿栗，收拾不可遲。嶺北梁可構，寒魚下清伊。既非公家用，且複還其私。從容進退間，無一不合宜。時有利不利，雖賢欲奚為。但當勵前操，富貴非公誰。
送鄭十校理得洛字 韓愈 
相公倦台鼎，分正新邑洛。才子富文華，校讎天祿閣。壽觴佳節過，歸騎春衫薄。鳥哢正交加，楊花共紛泊。親交誰不羨，去去翔寥廓。
送陸歙州傪 韓愈 
我衣之華兮，我佩之光。陸君之去兮，誰與翱翔。斂此大惠兮，施於一州。今其去矣，胡不為留。我作此詩，歌于遠道。無疾其驅，天子有詔。
送汴州監軍俱文珍 韓愈 
奉使羌池靜，臨戎汴水安。沖天鵬翅闊，報國劍鋩寒。曉日驅征騎，春風詠采蘭。誰言臣子道，忠孝兩全難。
《贈崔立之 韓愈 
昔年十日雨，子桑苦寒饑。哀歌坐空室，不怨但自悲。其友名子輿，忽然憂且思。搴裳觸泥水，裹飯往食之。入門相對語，天命良不疑。好事漆園吏，書之存雄詞。千年事已遠，二字情可推。我讀此篇日，正當寒雪時。吾身固已困，吾友複何為。薄粥不足裹，深泥諒難馳。曾無子輿事，空賦子桑詩。
海水 韓愈 
海水非不廣，鄧林豈無枝。風波一蕩薄，魚鳥不可依。海水饒大波，鄧林多驚風。豈無魚與鳥，巨細各不同。海有吞舟鯨，鄧有垂天鵬。苟非鱗羽大，蕩薄不可能。我鱗不盈寸，我羽不盈尺。一木有餘陰，一泉有餘澤。我將辭海水，濯鱗清冷池。我將辭鄧林，刷羽蒙籠枝。海水非愛廣，鄧林非愛枝。風波亦常事，鱗魚自不宜。我鱗日已大，我羽日已修。風波無所苦，還作鯨鵬遊。
贈河陽李大夫 韓愈 
四海失巢穴，兩都困塵埃。感恩由未報，惆悵空一來。裘破氣不暖，馬羸鳴且哀。主人情更重，空使劍鋒摧。
苦寒歌 韓愈 
黃昏苦寒歌，夜半不能休。豈不有陽春，節歲聿其周，填窗塞戶慎勿出，暄風暖景明年日。
芍藥歌 韓愈 
丈人庭中開好花，更無凡木爭春華。翠莖紅蕊天力與，霜刀翦汝天女勞，何事低頭學桃李。嬌癡婢子無靈性，一尊春酒甘若飴，丈人此樂無人知。花前醉倒歌者誰，
《贈徐州族侄 韓愈 
我年十八九，壯氣起胸中。作書獻雲闕，辭家逐秋蓬。歲時易遷次，身命多厄窮。一名雖雲就，片祿不足充。今者複何事，卑棲寄徐戎。蕭條資用盡，濩落門巷空。朝眠未能起，遠懷方鬱悰。擊門者誰子，問言乃吾宗。自雲有奇術，探妙知天工。既往悵何及，將來喜還通。期我語非佞，當為佐時雍。
嘲鼾睡 韓愈 
澹師晝睡時，聲氣一何猥。頑飆吹肥脂，坑穀相嵬磊。雄哮乍咽絕，每發壯益倍。有如阿鼻屍，長喚忍眾罪。馬牛驚不食，百鬼聚相待。木枕十字裂，鏡面生痱癗。鐵佛聞皺眉，石人戰搖腿。孰雲天地仁，吾欲責真宰。幽尋虱搜耳，猛作濤翻海。太陽不忍明，飛禦皆惰怠。乍如彭與黥，呼冤受菹醢。又如圈中虎，號瘡兼吼餒。雖令伶倫吹，苦韻難可改。雖令巫咸招，魂爽難複在。何山有靈藥，療此願與采。澹公坐臥時，長睡無不穩。吾嘗聞其聲，深慮五藏損。黃河弄濆薄，梗澀連拙鯀。南帝初奮槌，鑿竅泄混沌。迥然忽長引，萬丈不可忖。謂言絕於斯，繼出方袞袞。幽幽寸喉中，草木森苯mH。盜賊雖狡獪，亡魂敢窺閫。鴻蒙總合雜，詭譎騁戾很。乍如鬥呶呶，忽若怨懇懇。賦形苦不同，無路尋根本。何能堙其源，惟有土一畚。
晝月 韓愈 
玉碗不磨著泥土，青天孔出白石補。兔入臼藏蛙縮肚，
贈張徐州莫辭酒 韓愈 
莫辭酒，此會固難同。請看女工機上帛，半作軍人旗上紅。莫辭酒，誰為君王之爪牙？春雷三月不作響，
辭唱歌 韓愈 
抑逼教唱歌，不解看豔詞。坐中把酒人，豈有歡樂姿。幸有伶者婦，腰身如柳枝。但令送君酒，如醉如憨癡。聲自肉中出，使人能逶隨。複遣慳吝者，贈金不皺眉。豈有長直夫，喉中聲雌雌。君心豈無恥，君豈是女兒。君教發直言，大聲無休時。君教哭古恨，不肯複吞悲。乍可阻君意，豔歌難可為。
知音者誠希 韓愈 
知音者誠希，念子不能別。行行天未曉，攜酒踏明月。
同竇、韋尋劉尊師不遇 韓愈 
秦客何年駐，仙源此地深。還隨躡鳧騎，來訪馭風襟。院閉青霞入，松高老鶴尋。猶疑隱形坐，敢起竊桃心。
春雪 韓愈 
片片驅鴻急，紛紛逐吹斜。到江還作水，著樹漸成花。越喜飛排瘴，胡愁厚蓋砂。兼雲封洞口，助月照天涯。暝見迷巢鳥，朝逢失轍車。呈豐盡相賀，寧止力耕家。
酬藍田崔丞立之詠雪見寄 韓愈 
京城數尺雪，寒氣倍常年。泯泯都無地，茫茫豈是天。崩奔驚亂射，揮霍訝相纏。不覺侵堂陛，方應折屋椽。出門愁落道，上馬恐平韉。朝鼓矜淩起，山齋酩酊眠。吾方嗟此役，君乃詠其妍。冰玉清顏隔，波濤盛句傳。朝飧思共飯，夜宿憶同氈。舉目無非白，雄文乃獨玄。
潭州泊船呈諸公 韓愈 
夜寒眠半覺，鼓笛鬧嘈嘈。暗浪舂樓堞，驚風破竹篙。主人看使范，客子讀離騷。聞道松醪賤，何須吝錯刀。
飲城南道邊古墓上逢中丞過贈禮部衛員外少室張道士 韓愈 
偶上城南土骨堆，共傾春酒三五杯。為逢桃樹相料理，不覺中丞喝道來。
池上絮 韓愈 
池上無風有落暉，楊花晴後自飛飛。為將纖質淩清鏡，濕卻無窮不得歸。
《贈賈島 韓愈 
孟郊死葬北邙山，從此風雲得暫閑。天恐文章渾斷絕，更生賈島著人間。
贈譯經僧 韓愈 
萬里休言道路賒，有誰教汝度流沙。只今中國方多事，不用無端更亂華。